CELEX: 32015R1832
Language: lt
Date: 2015-10-12 00:00:00
Title: 2015 m. spalio 12 d. Komisijos reglamentas (ES) 2015/1832, kuriuo dėl eritritolio (E 968) naudojimo kaip aromato ir skonio stipriklio mažiau kalorijų turinčiuose aromatizuotuose gėrimuose arba aromatizuotuose gėrimuose be papildomų cukrų iš dalies keičiamas Europos Parlamento ir Tarybos reglamento (EB) Nr. 1333/2008 II priedas (Tekstas svarbus EEE)

13.10.2015   
            
            
               LT
            
            
               Europos Sąjungos oficialusis leidinys
            
            
               L 266/27
            
         KOMISIJOS REGLAMENTAS (ES) 2015/1832
   2015 m. spalio 12 d.
   kuriuo dėl eritritolio (E 968) naudojimo kaip aromato ir skonio stipriklio mažiau kalorijų turinčiuose aromatizuotuose gėrimuose arba aromatizuotuose gėrimuose be papildomų cukrų iš dalies keičiamas Europos Parlamento ir Tarybos reglamento (EB) Nr. 1333/2008 II priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1333/2008 dėl maisto priedų (1), ypač į jo 10 straipsnio 3 dalį,
   kadangi:
   
               (1)
            
            
               Reglamento (EB) Nr. 1333/2008 II priede nustatytas Sąjungos maisto priedų, leidžiamų naudoti maisto produktuose, sąrašas ir jų naudojimo sąlygos;
            
         
               (2)
            
            
               pagal Europos Parlamento ir Tarybos reglamento (EB) Nr. 1331/2008 (2) 3 straipsnio 1 dalyje nurodytą bendrą procedūrą tas sąrašas gali būti atnaujintas Komisijos iniciatyva arba gavus prašymą;
            
         
               (3)
            
            
               2014 m. gegužės 28 d. pateikta paraiška dėl leidimo naudoti eritritolį (E 968) kaip aromato ir skonio stipriklį aromatizuotuose gėrimuose, Reglamento (EB) Nr. 1333/2008 II priede priskiriamuose 14.1.4 maisto produktų kategorijai. Apie paraišką vėliau pranešta valstybėms narėms pagal Reglamento (EB) Nr. 1331/2008 4 straipsnį;
            
         
               (4)
            
            
               naudoti eritritolį (E 968) prašoma siekiant pagerinti mažiau kalorijų turinčių gėrimų ir gėrimų be papildomų cukrų aromatą ir skonį, kad jis būtų panašus į maisto produktų su cukrumi aromatą ir skonį. Nedidelis eritritolio kiekis veikia kaip aromato ir skonio stipriklis ir padeda sušvelninti pašalinį skonį ir ilgai liekantį saldumą, jaučiamus dėl tuose gėrimuose naudojamų stiprių saldiklių. Taigi nauda vartotojams būtų geresnio skonio mažiau kalorijų turintys gėrimai arba gėrimai be papildomų cukrų;
            
         
               (5)
            
            
               2003 m. Maisto mokslinis komitetas padarė išvadą, kad naudoti eritritolį (E 968) maisto produktuose yra saugu. Eritritolio (E 968) patvirtinimas Sąjungoje vis dar neapima jo naudojimo gėrimuose, nes, Maisto mokslinio komiteto nuomone, vartojant gėrimus, kurių sudėtyje yra eritritolio, vidurių laisvinamasis poveikis gali būti per didelis, ypač jauniems vartotojams;
            
         
               (6)
            
            
               2015 m. vasario 12 d. Europos maisto saugos tarnyba (toliau – Tarnyba) pateikė savo nuomonę (3) dėl siūlomo eritritolio (E 968) kaip maisto priedo paskirties išplėtimo saugos. Tarnyba padarė išvadą, kad eritritolio, esančio nealkoholiniuose gėrimuose, didžiausiai leidžiamajai koncentracijai esant 1,6 %, staigaus poveikio pavartojimas (vienkartinio vartojimo atvejai) nedarytų vidurius laisvinančio poveikio. Tarnyba savo išvadą pagrindė duomenimis, įskaitant poveikio įvertį, ir atsižvelgė į pasiūlytą didžiausią 1,6 % eritritolio koncentraciją nealkoholiniuose gėrimuose, eritritolio naudojimo istoriją, jo absorbcijos savybes ir į tai, kad jį panaudojus nenustatyta neigiamo (taip pat vidurius laisvinančio) poveikio;
            
         
               (7)
            
            
               dėl šios priežasties yra tinkama leisti naudoti eritritolį (E 968), kurio didžiausia leidžiamoji koncentracija yra 1,6 %, kaip aromato ir skonio stipriklį aromatizuotuose gėrimuose, Reglamento (EB) Nr. 1333/2008 II priede priskiriamuose 14.1.4 maisto produktų kategorijai;
            
         
               (8)
            
            
               todėl Reglamentas (EB) Nr. 1333/2008 turėtų būti atitinkamai iš dalies pakeistas;
            
         
               (9)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1333/2008 II priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. spalio 12 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 354, 2008 12 31, p. 16.
   
      (2)  2008 m. gruodžio 16 d. Europos Parlamento ir Tarybos reglamentas (EB) Nr. 1331/2008, nustatantis maisto priedų, fermentų ir kvapiųjų medžiagų leidimų suteikimo procedūrą (OL L 354, 2008 12 31, p. 1).
   
      (3)  EFSA Journal 2015;13(3):4033.
   
      PRIEDAS
      Reglamento (EB) Nr. 1333/2008 II priedo E dalis iš dalies keičiama taip:
      
                  a)
               
               
                  14.1.4 maisto produktų kategorijoje „Aromatizuoti gėrimai“ I grupės „Maisto priedai“ įrašas iš dalies keičiamas taip:
                  
                               
                           
                           
                              „I grupė
                           
                           
                              Maisto priedai
                           
                           
                               
                           
                           
                               
                           
                           
                              Negali būti naudojama E 420, E 421, E 953, E 965, E 966 ir E 967.
                              E 968 galima naudoti tik jei konkrečiai nurodyta šioje maisto produktų kategorijoje.“
                           
                        
            
                  b)
               
               
                  14.1.4 maisto produktų kategorijoje „Aromatizuoti gėrimai“ po E 962 skirto įrašo įterpiamas šis įrašas:
                  
                               
                           
                           
                              „E 968
                           
                           
                              Eritritolis
                           
                           
                              16 000
                           
                           
                               
                           
                           
                              Tik mažiau kalorijų turinčiuose gėrimuose arba gėrimuose be papildomų cukrų, tik kaip aromato ir skonio stipriklis.“